Mansfield Game Reserve - Resensies
Cobus V - May 2018
Ons het net oornag, en dus nie die reservaat verken nie.
Alles netjies en personeel baie vriendelik en behulpsaam.
Joseph K - Feb 2018
My stay was memorable with friendly staff, JD, not forgetting the friendly giraffe.
Nie vir familie met klein kinders nie.
Moenie hierheen gaan as jy wil kamp met klein kinders nie. Daar is bosluise en 'n kameelperd wat met sy kop kap en skop. Die swemarea was vreeslik besig. Daar was ook 'n plas rioolwater waardeur ons moes ry. Geen aanduidings van waarheen om te ry.
Banie J - Jan 2018
Rustig, vriendelike mense, behulpsaam.
Het heerlike stil tydjie gehad, blyplek kan verbeterings aan gedoen word en opknappingswerk is volgens my nie heeltemal op standard nie, die platform se skadunet was vol gate en kraan by stort het groot lawaai gemaak as jy dit oopdraai.
Maronett C - Jan 2018
Absoluut fantasties, die wildrit was die hoogtepunt.
Baie dankie vir 'n heerlike wegbreeknaweek. Kon nie vir beter vra, was net te kort. Sal definitief teruggaan.
Alwina B - Jan 2018
Netjiese verblyf. Vriendelike werkers. Goed versorgde diere.
Andrew M - Dec 2017
Pragtige natuurskoon. Voldoende akkommodasie.
Ons het 'n plek gesoek waarin ons kon voorberei vir die Shipwreck-staptoer. Die platform wat ons gehuur het was die ideale fasiliteit. Die restaurant was ook oop oor die Desembervakansie maar ons het dit nie geweet nie. Ons sou dit vir seker beter benut het. Dalk moet dit duideliker gestel word op die webwerf. Ek sal graag wil teruggaan en vir 'n langer tydperk gaan bly.
Louise Charlotte M - Dec 2017
Louise Charlotte M
Anders, maar lekker in die bos!
Ons het in die platform geslaap. Baie oop, maar veilig in die bos. Het dit baie geniet want dit was iets anders. Die personeel was baie hulpvaardig en vriendelik. Restaurant het lekker kossies en vriendelike atmosfeer.
Fantastiese geriewe en waarde vir geld.
Ons het in die Lodge gebly en dit was fantasties. Francina het uit haar pad gegaan om ons gemaklik en gerieflik te maak. Goeie waarde vir geld. Hulle het ook 'n klein restaurant wat definitief aanbeveel kan word. Baie dankie vir uitstekende diens.
Anlie B - Oct 2017
Baie lekker gebly. Almal het dit geniet.
Ons het baie lekker gebly. Heerlik in die natuur.
Hilde C - May 2017
Onspanning in 'n pragtige omgewing, selfs met 'n 2-jarige.
Ek beveel Mansfield Game Reserve aan bo enige ander "plekkie by die see". Die omgewing is pragtig, onspannend en so veilig, selfs vir my 2-jarige seuntjie. Die diens is fantasties en die "Rangers" is baie vriendelik.
Lekker stil, rustig en 'n gerieflike kampplek, ver genoeg van verkeer en mense af om nie gepla te word nie.
Dit was vir ons 'n oornagpunt op pad Durban toe, dus was 'n goeie nagrus baie belangrik. Ons is vriendelik ontvang en nadat ons ingeteken het, moes ons nog 'n klein entjie ry om by die kampplek te kom. Ons het tent opgeslaan en kan nie kla oor die fasiliteite nie. Dit was 'n Maandag en die kampplek was so te sê leeg, dus lekker stil en rustig. Dit was ver genoeg van mense en die pad af dat ons nie gepla was deur enige lawaai of enigsins onveilig gevoel het nie.